OpenLLM-France/wikimedia huggingface dataset:
# Charles Kettering

Charles Franklin Kettering (29 d'agost de 1876 — 24 o 25 de novembre de 1958) va ser un inventor, enginyer, empresari estatunidenc, posseïdor de 140 patents.
Nascut en una comunitat d'hisendes en el mig-oest americà, Kettering va estudiar enginyeria a la Universitat Estatal d'Ohio. En 1909, va crear la Companyia de Laboratoris d'Enginyeria Delco, amb Edward A. Deeds. Va desenvolupar del generador Delco – que va ser una font crucial d'electricitat per a milers de llars.
Un dels seus principals invents va ser el motor d'arrencada elèctrica per a vehicles. La ignició elèctrica de Kettering va ser inicialment instal·lada en un Cadillac, el 17 de febrer de 1911. Fins llavors, els automobilistes – o un assistent amb forts braços – havien de girar el motor girant una manovella per poder arrencar-ho. Kettering va patentar més de 140 innovacions, incloent-hi acabats de laca per a cotxes, combustibles amb plom antidetonants, l'aplicació del dièsel a locomotores i la primera màquina registradora operada elèctricament.
També es va distingir com a mecenes i filantrop: entre altres coses, va ser un dels fundadors (1945) i col·laboradors de la famosa Sloan-Kettering Institute de Nova York per a la recerca del càncer. El seu nom va ser donat a una nova ciutat d'Ohio, i per les seves activitats en el camp de l'automoció va ingressar, el 1967, a l'Automotive Hall of Fame.

## Referències

* ↑ Scharchburg, Richard P. «Charles F. Kettering : Doing the right thing at the right time». Arxivat de l'original el 2012-01-19. [Consulta: 13 maig 2008].
# Viktar Rapinski

Viktar Rapinski (17 de juny de 1981) va ser un ciclista belarús que fou professional del 2002 al 2007. Del seu palmarès destaquen tres Campionats nacionals en contrarellotge.

## Palmarès en carretera

* 1999
** Campió de Belarús en contrarellotge
* 2000
** Campió de Belarús en contrarellotge
* 2001
** Campió de Belarús en contrarellotge
* 2002
** 1r a l'International Cycling Classic i vencedor de 5 etapes
* 2003
** 1r al Fitchburg Longsjo Classic
** 1r a l'International Cycling Classic i vencedor de 2 etapes
** Vencedor d'una etapa a la Volta a Bisbee
** Vencedor d'una etapa al Nature Valley Grand Prix
* 2004
** Vencedor d'una etapa a la Volta a Turquia
** Vencedor d'una etapa al Fitchburg Longsjo Classic
** Vencedor de 3 etapes a la Volta al llac Qinghai

## Palmarès en pista

* 1999
** Campió del món júnior en Puntuació

### Resultats a la Copa del Món

* 2002
** 1r a Monterrey, en Persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Halimede

* Per a altres significats, vegeu «Halimeda».
Halimede (en grec antic Ἁλιμήδη) va ser, segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis.
La mencionen Hesíode que diu que portava una bella corona, i Apol·lodor a les seves llistes de nereides. Apol·lodor diu que era la nereida senyora de les salmorres i de les aigües salades.
Va donar nom a Halimedes, un satèl·lit de Neptú, que, com altres satèl·lits d'aquell planeta, fa referència a les nereides.

## Referències

* ↑ Hesíode. Teogonia, 256
* ↑ Apol·lodor. Βιβλιοθήκη, I, 2, 7
# Alburnus istanbulensis

Alburnus istanbulensis és una espècie de peix cipriniforme de la família dels ciprínids.

## Bibliografia

* Battalgil, F. 1941. Türkiyenin tatli su baliklari. Les poissons des eaux douces de la Turquie. (Collection de l'Institut de Zoologie de l'Université d'Istanbul.). Revue de la Faculté des Sciences de l'Université d'Instanbul, Série B: Sciences Naturelles v. 6 (núms. 1-2): 170-186.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Província geològica

Una província geològica o geomòrfica és una entitat espacial amb atributs geològics o geomòrfics comuns. Una província pot incloure un únic element estructural dominant, com per exemple una conca o un cinturó de plec, o un nombre d'elements relacionats contigus. Les províncies contigües poden ser similars en estructura, però es consideren per separat a causa de les diferents històries.

## Províncies geològiques per origen

| Província | Definició | Subcategories | Exemples |
| Escut | Roques ígnies i metamòrfiques cristal·lines precambrianes exposades que formen àrees tectònicament estables | | Escut Aràbic-Nubià Escut Canadenc |
| Plataforma | Estrat sedimentari horitzontal o suaument estès que cobreix un sòcol de roques ígnies o metamòrfiques | Plataforma carbonatada |
| Cadenes orogèniques | Formació lineal o en forma d'arc on l'escorça continental s'ha plegat, deformat i elevat per formar serralades | Arc insular Arc continental Avantarc |
| Conca | Formació de capes rocoses de baixa alçada formades per deformació tectònica d'estrats prèviament horitzontals | Conques cratògenes Conca d'avantpaís Conca sedimentària |
| Províncies ígnies | Acumulació de roques ígniess, inclosa roca líquida (intrusiva) o formacions de roca volcànica (extrusiva) | Provincia ígnea de l'Atlàntic Nord Grup de basalt del riu Columbia |
| escorça estesa | L'escorça continental s'aprimà per causa de la tensió extensional | Marge passiu Rift | Provincia geològica de Basin i Range Província Volcànica de la Serralada Nord |

## Províncies geològiques per recursos

Alguns estudis classifiquen les províncies en funció dels recursos minerals, com els jaciments minerals. Hi ha un gran nombre de províncies identificades en tot el món per al petroli i altres combustibles fòssils, com la província del petroli del Delta del Níger.

## Referències

* ↑ «Geologic Province and Thermo-Tectonic Age Maps». United States Geological Survey. Arxivat de l'original el 7 juny 2014. [Consulta: 6 juny 2014].
* «Geologic Provinces of the United States: Records of an Active Earth». United States Geological Survey. Arxivat de l'original el 7 de juny 2014. [Consulta: 6 juny 2014].

## Enllaços externs

* Geologic Province Map of the World Arxivat 2014-06-07 a Wayback Machine. (NASA)
* Definitions for the Geologic Provinces (USGS)
# Daniel Xuereb

Daniel Xuereb (22 de juny de 1959) és un exfutbolista francès. Va formar part de l'equip francès a la Copa del Món de 1986.

## Referències

* ↑ Hugh Larkin. 101 Quirky Football Facts. Andrews UK Limited, 19 agost 2014, p. 7–. ISBN 978-1-910295-61-8.
* ↑ French Football Federation Profile Arxivat 2016-07-05 a Wayback Machine. (francès)
# Kizinka

Kizinka - Кизинка (rus) - és un khútor del krai de Krasnodar, a Rússia. Es troba a la desembocadura del riu Kizintxi, afluent del Khodz, a 27 km al sud-oest de Mostovskoi i a 159 km al sud-est de Krasnodar, la capital.
Pertany al municipi de Bàgovskaia.
# Heterosexual Jill

Heterosexual Jill és una pel·lícula estatunidenca de 2013 dirigida per Michelle Ehlen.

## Sinopsi

La Jill forma part d'un grup d'ex-lesbianes, perquè vol convertir-se en heterosexual. Havia sortit amb Jamie, una actriu que va conèixer al plató, pensant que era un home. Una dona del grup li suggereix que surti amb Jamie sabent ara que és dona, per alliberar-se de la seva homosexualitat. Aleshores, la Jill torna a veure en Jamie, però els seus sentiments es tornen més complicats del que havia previst. Mentrestant, al plató on treballa en Jamie, en David i la Lola es barallen per l'atractiu José, a qui es disputen ambdós.

## Repartiment

* Jen McPherson: Jill
* Michelle Ehlen: Jamie
* Keye Chen: David
* Shaela Cook: Lola
* Geovanni Gopradi: José
* Lauren Nash: Ruby
* Katy Dore: Sandy
* Shaun Landry: Cassandra

## Premis

* Festival Internacional de Cinema Gai i Lèsbic de Barcelona 2013: menció especial del jurat
* Festival Internacional de Cinema de Cleveland 2014: Focus on Filmmakers
* Pride Film Festival (EUA) 2014: millor pel·lícula

## Referències

* ↑ FICGLB 13: Heterosexual Jill a Time Out
* ↑ 13è Festival Internacional de Cinema Gai i Lèsbic de Barcelona al web de la Filmoteca
* ↑ “Del lado del verano”, de Antonia San Juan, premio de Mejor Largometraje en el 13º Barcelona International Gay & Lesbian Film Festival (FICGLB)
* ↑ Win Heterosexual Jill from Ariztical Entertainment!, Erie Gay News, 28 d'octubre de 2014

## Enllaços externs

* Jill & Me a Optimale.
* Tràiler a YouTube
# Haplochromis riponianus

Haplochromis riponianus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 10,4 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jim Mollison

James Allan ("Jim") Mollison (Glasgow, 19 d'abril de 1905 - Londres, 30 d'octubre de 1959) va ser un pioner de l'aviació escocès que es feu famós a conseqüència dels seus rècords nombrosos durant l'època de desenvolupament de l'aeronàutica als anys 1930.

## Referències

* ↑ De Vries, G. Wingfield. A Pictorial History 1991 pp. 65–66 with photos. ISBN 0620159391
* ↑ Eden, P. E. Civil Aircraft 1907–Present 2012 pp. 47–48 ISBN 978-1908696649
* ↑ Will, G. The Great Atlantic Air Race 2011 pp. 158–159 ISBN 978-1847172310
# Priekuļi

El municipi de Priekuļi (en letó: Priekuļu novads) és un dels 110 municipis de Letònia, que es troba localitzat al centre del país bàltic, i que té com a capital la localitat de Priekuļi. El municipi va ser creat l'any 2009 després d'una reorganització territorial.

## Ciutats i zones rurals

* Liepas pagasts (zona rural)
* Mārsnēnu pagasts (zona rural)
* Priekuļu pagasts (zona rural)
* Veselavas pagasts (zona rural)

## Població i territori

La seva població està composta per un total de 9.550 persones (2009). La superfície del municipi té uns 301,8 kilòmetres quadrats, i la densitat poblacional és de 31,64 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 21 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 21 gener 2015].
# Palstave

Un palstave o paalstab és un tipus de destral de bronze primitiu. Era comú en l'edat de bronze mitjà al nord, oest i sud-oest d'Europa.
En termes tècnics, tot i que les definicions precises difereixen entre si, en general es considera que una destral és un palstave si és empunyada per mitjà d'un mànec de fusta en forma de forca, assegurada amb brides i fixada a la part superior. La fulla de la destral és molt més gruixuda en el costat de tall, en lloc de al costat del mànec. Per això, la destral és molt similar, però diferent, de les primitives «destrals amb brides».
Les palstaves es fabricaven ficant bronze fos en motlles bivalves fets d'argila o pedra.
L'arqueòleg John Evans (1823-1909) va popularitzar el terme «palstave» a l'anglès després que els arqueòlegs danesos agafessin prestat el terme «paalstab» de l'islandès. Confusament, el paalstab no és una destral, sinó una eina d'excavació. No obstant això, el terme s'havia tornat tan comú entre els arqueòlegs alemanys i escandinaus que Evans va pensar que era millor seguir l'exemple.

## Referències

* ↑ Schmidt, Burgess i 1918, 115.

## Bibliografia

* Evans, J. The Ancient Bronze Implements, Weapons and Ornaments of Great Britain and Ireland (en anglès). Londres: Longmans and Co, 1881.
* Schmidt, P.K; Burgess, C.B. The Axes of Scotland and Northern England, en Prähistorische Bronzefunde 9/7 (en anglès), 1981.
# Molí de Boatella

Molí de Boatella és un molí del municipi de Borredà (Berguedà) que forma part de l'Inventari del Patrimoni Arquitectònic de Catalunya.

## Descripció

Tan sols queden dempeus una part dels murs del casal moliner i de les construccions annexes. Constava d'una construcció de dos pisos; el superior allotjava la casa del moliner i l'inferior el molí pròpiament dit amb tres moles i un escairador. Avui és mig negat per la riera de Merlès
Es conserva en mal estat la resclosa del molí fariner, una resclosa que conserva part de l'estructura de fusta de tradició medieval i l'obra de pedra i maçoneria, reforçada posteriorment amb formigó, del segle xviii.

## Història

El molí de Boatella és probablement un dels més antics de la riera de Merlès car la gran masia del mateix nom és documentada des del s. X; amb tot, són molt poques les notícies documentals. L'any 1618 el moliner Jaume Call es casava amb una noia del mas Puigcercós i rebia com a dot 70 lliures. El molí funcionà fins a començaments del s. XX en què fou abandonat.

## Referències

* 1 2 3 «Molí de Boatella». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 setembre 2015].
# Escoles antigues de Llimiana

Les Escoles antigues de Llimiana són un edifici del municipi de Llimiana (Pallars Jussà) inclòs a l'Inventari del Patrimoni Arquitectònic Català.

## Descripció

Antic edifici entre mitgeres, annexa a la plaça formada pel trasllat del fossar vell. Té tres plantes, celler i golfes. La façana està molt reformada. La porta noble té un escut a la llinda. Hi ha restes d'una altra porta que sembla més antiga. Les plantes superiors varen ésser convertides en habitatges. Els murs són de pedra de la zona, reblada i sense arrebossar. La coberta de teula àrab és de dues vessants.

## Història

L'any 1787, juntament amb l'escut del bisbat, s'inscriu a la llinda del portal adovellat. Hi ha una inscripció sobre es motius de la seva funció docent pel "CANONICVS JOSEPH GREGORIS". Varen ésser les primeres escoles de la vila.

## Vegeu també

* Llista de monuments de Llimiana

## Referències

* 1 2 «Escoles antigues». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 13 març 2017].
# Veatchita

La veatchita és un mineral de la classe dels borats. Rep el nom en honor de John A. Veatch (1808-1870), primera persona que va detectar bor en les aigües minerals de Califòrnia.

## Característiques

La veatchita és un borat de fórmula química Sr₂B$_{11}$O$_{16}$(OH)₅·H₂O. Els cristalls de veatchita tenen forma de plaques aplanades en {100}, allargades al llarg de [011], o de fibres prismàtiques fines amb {100}, {011}, {111}, {111}, amb altres formes en menor mesura, i mesuren fins a 2 cm; també apareix en forma de grups divergents i petites vetes transversal a la fibra. Existeixen tres politipus de la veatchita: veatchita-1M (originalment anomenada p-veatchita o veatchita-p), la qual cristal·litza en el sistema monoclínic, veatchita-2M i veatchita-A,la qual cristal·litza en el sistema triclínic. La seva duresa a l'escala de Mohs és 2.
Segons la classificació de Nickel-Strunz, la veatchita pertany a «06.EC - Filopentaborats» juntament amb els següents minerals: biringuccita, nasinita, gowerita, volkovskita, tuzlaïta, heidornita i brianroulstonita.

## Formació i jaciments

La veatchita és un mineral que es troba poc freqüentment en dipòsits d'evaporites de borat formardes per l'activitat volcànica. Va ser descoberta a la mina Lang, al dipòsit de borats de Tick Canyon (Comtat de Los Angeles, Califòrnia, Estats Units). També ha estat descrita en altres indrets dels Estats Units i a Alemanya, el Canadà, el Kazakhstan, Mèxic, el Regne Unit, Rússia, Sèrbia i Turquia.
Sol trobar-se associada a altres minerals com: howlita i colemanita.

## Referències

* ↑ «Veatchite» (en anglès). Mindat. [Consulta: 7 novembre 2015].
* 1 2 3 «Veatchite» (en anglès). Handbook of Mineralogy. Arxivat de l'original el 4 de març 2016. [Consulta: 31 maig 2017].

## Enllaços externs

* Galeria d'imatges
# Hemacroneuria marginalis

Hemacroneuria marginalis és una espècie d'insecte plecòpter pertanyent a la família dels pèrlids.

## Etimologia

El seu nom científic fa referència a les franges clares i marginals que hi ha al llarg dels marges laterals del pronot dels adults.

## Descripció

* Els adults presenten, en general, una coloració de marró fosc a negre amb un patró groc clar, els ocels petits, el pronot marró fosc, les potes de color marró fosc i les membranes alars marró fosc llevat d'una àrea més clara.
* Les ales anteriors del mascle fan 18 mm de llargària i les de la femella 17.
* La vagina de la femella és esvelta i completament membranosa.
* La larva fa 17 mm de llargada corporal, és de color groc-marró clar sense un patró característic, presenta cinc dents a cada mandíbula i té el pronot completament envoltat de pèls al llarg dels marges laterals.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: el Vietnam.

## Referències

* ↑ Enderlein, 1909. Zool. Anz. 34:390.
* ↑ uBio (anglès)
* 1 2 3 4 Stark, B.P. & I. Sivec, 2008. Systematic notes on Kiotina (Klapálek) and Hemacroneuria (Enderlein) (Plecoptera: Perlidae), with description of four new species. Illiesia, 4(17):161-175. «PDF».
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* Encyclopedia of Life (anglès)
# Protammodytes brachistos

Protammodytes brachistos és una espècie de peix de la família dels ammodítids i de l'ordre dels perciformes.

## Morfologia

Els mascles poden assolir els 8,6 cm de longitud total.

## Distribució geogràfica

Es troba a Taiwan i les Hawaii.

## Referències

* ↑ Ida, H., Sirimontaporn, P. & S. Monkolprasit 1994. Comparative morphology of the fishes of the family Ammodytidae, with a description of two new genera and two new species. Zool. Studies 251-277.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Ida, H., P. Sirimontaporn i S. Monkolprasit, 1994. Comparative morphology of the fishes of the Family Ammodytidae, with a description of two new genera and two new species. Zool. Stud. 33(4):251-277.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pare Noel i companyia

Pare Noel i companyia (originalment en francès, Santa et Cie) és una pel·lícula de comèdia de fantasia francobelga de 2017 escrita i dirigida per Alain Chabat. Forma part del gènere de les pel·lícules nadalenques i barreja aventura i humor. S'ha subtitulat al català oriental, i s'ha doblat al valencià per a À Punt.

## Repartiment

* Alain Chabat: Pare Noel
* Pio Marmaï: Thomas, l'advocat
* Golshifteh Farahani: Amélie, dona d'en Thomas
* Bruno Sanches: Magnus i tots els altres lutins
* Louise Chabat: tots els lutins
* Tara Lugassy: Maëlle, filla d'en Thomas i de l'Amélie
* Simon Aouizerate: Mathis, fill d'en Thomas i de l'Amélie
* David Marsais: inspector Olivier Le Guennec
* Grégoire Ludig: comissari Stéphane Bertoli
* Audrey Tautou: Wanda, dona del Pare Noel

## Referències

* ↑ «Les Inrocks - Casting, scénario, premières images: le prochain film d'Alain Chabat se dévoile», 31-03-2017. [Consulta: 27 abril 2017].
* ↑ Santa & cie a la Base de dades de cinema en català
* ↑ «Pare Noel i companyia». À Punt, 25-12-2021. [Consulta: 18 desembre 2022].
# Molí de Boixadors de Dalt

El molí de Boixadors de Dalt és un molí del municipi de Sant Pere Sallavinera (Anoia) inclòs en l'Inventari del Patrimoni Arquitectònic de Catalunya.

## Descripció

Es tracta d'una gran pairalia formada per un conjunt d'edificis entre els quals destaca el gran casal, de planta molt irregular, possiblement construïda en diverses etapes. A l'interior es conserven alguns mobles de l'època, així com diversos aparells de l'antic molí. El molí té una planta rectangular amb unes mesures de tres per cinc metres. Cobert amb una volta ogival, es pot observar tot el muntatge de les moles i una petita escala que accedeix al lloc del rodet i del desguàs.

## Història

Cap al 1512, Joan Bosch fundà dos molins fariners per ordre del senyor de Boixadors, que vivia al castell. La casa es construí vers el 1527, i l'habità el ferrer del senyor de Boixadors. Sembla que el molí segueix la mateixa cronologia.

## Referències

* 1 2 «Molí de Boixadors de Dalt». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].